**Cavalerism şi onoare**

În **Evul Mediu** regele acorda feude celor care îi jurau loialitate şi susţinere militară în războaie. Nobilii trebuiau să se prezinte cu armatele lor la solicitarea regelui. Aceste armate erau alcătuite din **cavaleri – războinicii Evului Mediu**.

**Nu oricine** devenea cavaler. Numele vine de la cuvântul **cavalus** care în limba latină înseamnă cal. Numai cei bogaţi puteau să-şi permită pe vremea aceea un cal şi echipament de luptă **( armură ).**

Cavalerii , pentru a-şi menţine şi dezvolta abilităţile de luptă **se antrenau tot timpul** , participau la vânători şi realizau întreceri între ei numite **turniruri**.

**Cavalerii erau de două feluri** :

* **Cavaleri cu titluri nobiliare** care deţineau feude
* **Cavaleri care nu erau nobili**, dar care slujeau la curtea unui senior

În Franţa cavalerii erau în majoritate nobili, pe când în Spania şi Germania cei mai mulţi nu aveau feude .

**Unii cavaleri nu aveau stăpân** , fiind doar în căutare de aventuri. Ei erau gata să participe la războaie între feudali de partea celor care îi plăteau mai bine . În Evul Mediu multe războaie au avut rol de **cruciadă – luptă, război pentru apărarea creştinismului**. În acea vreme islamul ajunsese la porţile creştinătăţii.

Biserica a încercat să îmblânzească pornirile războinice din acea vreme, soldate cu nedreptăţi şi violenţe. Astfel cavalerii aveau impuse anumite **norme ale onoarei**.

**Un cavaler trebuia** :

* **Să-şi respecte cuvântul dat**
* **Să nu atace prin surprindere sau neînarmat un adversar**
* **Să respecte femeile**
* **Să dovedească curaj în luptă**
* **Să respecte ceilalţi cavaleri**
* **Să răspundă provocării la duel**

**Condiţii pentru a devenii cavaler :**

* **Să fii fiu de nobil sau de cavaler**
* **De la 7-8 ani să mergi la curtea unui senio**r pentru a învăţa meşteşugul armelor

La 18-20 de ani ajungeai cavaler printr-o ceremonie publică. Înainte de ceremonie se făcea o **„Purificare „** , cavalerul **tinând post, spovedindu-se şi împărtăşindu-se**.

**Ceremonia** se făcea în prezenţa a două persoane : **preotul sau un episcop şi seniorul**.

**Preotul** sfinţea armele cu formula **„Binecuvintează, Doamne, armele robului tău ca să devină apărător al bisericilor, văduvelor, orfanilor contra urgiei păgânilor „**

**Seniorul** care-l pregătise să devină cavaler devenea naşul acestuia. El îi oferea armele şi calul. În cadrul ceremoniei seniorul îi dădea sabia şi-i aplica o palmă după ceafă însoţită de îndemnul **„Fii viteaz !”**

**Cavalerul îl slujea pe senior toată viaţa**.

**Armura unui cavaler putea cântări între 20 şi 25 de kg**. Uneori cavalerii mai slabi nu puteau urca singuri pe cal, fiind ajutati .

În perioada cruciadelor s-au născut mai multe ordine cavalereşti.

**Ordine cavalereşti** :

* **Cavalerii Teutoni**
* **Cavalerii Ioaniţi**
* **Cavalerii Templieri**

Vitejia cavalerilor a fost transpusă de multe ori în **poezii şi legende.** În Franţa cântecele care premăreau pe cavaleri se numeau „chansons de geste „ – cântece de gestă. Cel mai cunoscut cântec a fost **Cântecul lui Roland.**